Omaha Beach

Omaha Beach var kodenavnet for en av de fem hovedlandingsplassene under invasjonen i Normandie 6. juni 1944. 

Sektoren var med sin lengde på litt under ti kilometer den største av landgangsområdene, og var tildelt 5. armékorps.Beevor 2009, s. 90, 103 To infanteridivisjoner, henholdsvis 1. divisjon, med 16. og 18. regiment, og 29. divisjon med 115. og 116. regiment, skulle angripe hver sin hoveddel av stranden.Beevor 2009, s. 92 Målet var å etablere et sammenhengende brohode i området, sikre forbindelse med britiske styrker ved Gold Beach i øst og amerikanske ved Utah Beach i vest, og deretter rykke mot Caen.

De tyske forsvarsverkene ved Omaha var omfattende, med betongstillinger, maskingeværreder og piggtråd. Amerikanske styrker fra 1st og 29th Infantry Division møtte elementer fra den erfarne 352. infanteridivisjon. De amfibiske DD-stridsvognene som skulle gi ildstøtte ble i stor grad satt ut av spill; høy sjø og fralandsvind førte til at 27 av 29 vogner i første bølge sank. På den vestlige sektoren ble stridsvogner satt rett på stranden, men de fleste ble raskt slått ut av tysk artilleri.Roberts 2010, s. 459–461

Tapene var høye: Om lag 2 000 døde og over 2 000 sårede, mange i løpet av de første timene. Til tross for at en tilbaketrekning ble vurdert, klarte offiserer og soldater å reorganisere, forsere hindringene og etablere et brohode. Ved dagens slutt var rundt 34 000 amerikanske soldater satt i land på Omaha.

 Referanser 

 Kilder 

 På norsk 

 Beevor, Antony (2009): D-dagen : slaget om Normandie, Cappelen Damm, ISBN 978-82-02-29706-0
 Beevor, Antony (2012): Den andre verdenskrig, Cappelen Damm, ISBN 978-82-02-32861-0
 Roberts, Andrew (2010): Krigens storm : historien om andre verdenskrig sett med andre øyne, Cappelen Damm, ISBN 978-82-02-27666-9

 Eksterne lenker 
 Omaha Beach Memorial 
 «WW2 Wouldn't End Until 1947 - What If D-Day Had Failed?», fra youtube

Kategori:Operasjoner under andre verdenskrig
Kategori:Slag med deltagelse av USA